[pic] | COMISIA EUROPEANĂ |

Bruxelles, 17.12.2009

COM(2009)701 final

2009/0186 (NLE)

Propunere de

DECIZIE A CONSILIULUI

privind încheierea Acordului între Uniunea Europeană și Australia privind prelucrarea și transferul de către transportatorii aerieni către Serviciul vamal australian a datelor din registrul de nume al pasagerilor (PNR) provenind din Uniunea Europeană

EXPUNERE DE MOTIVE

- Consiliul Justiție și Afaceri Interne din 30 iunie 2008 a autorizat Președinția Consiliului Uniunii Europene să semneze un acord între Uniunea Europeană și Australia privind prelucrarea și transferul de către transportatorii aerieni către Serviciul vamal australian a datelor din registrul de nume al pasagerilor (PNR) provenind din Uniunea Europeană. Acordul a fost semnat de către părți la 30 iunie 2008 și se aplică în mod provizoriu de la această dată.

- În Australia, legislația privind protecția frontierelor conferă autorităților vamale din această țară competența de a evalua riscul în funcție de datele PNR ale transportatorilor aerieni internaționali anterior sosirii pasagerilor în Australia. Această legislație vizează consolidarea securității frontierelor și a teritoriului Australiei și servește, în special, la punerea în aplicare a programului electoral din 2001 al guvernului de a spori siguranța națională.

- Principalul scop al acordului este de a asigura schimbul de informații privind pasagerii europeni, cunoscute sub numele de date din registrul de nume al pasagerilor sau date PNR, cu autoritățile vamale australiene, în temeiul cărora acest serviciu evaluează riscul pe care un pasager poate să îl prezinte pentru securitatea Australiei.

- În acest context, acordul furnizează un temei juridic pentru schimbul de informații pertinente privind aplicarea legii între UE și Australia în lupta împotriva terorismului și combaterea infracțiunilor transnaționale conexe, inclusiv a criminalității organizate, în acest caz pentru schimbul de date PNR, oferind astfel siguranță juridică transportatorilor aerieni, pasagerilor și autorităților competente în materie de protecție a datelor, asigurând, totodată, protecția vieții private a cetățenilor, precum și securitatea fizică a acestora. În plus, un acord UE permite aplicarea uniformă a acestei abordări în UE, pentru a se asigura respectarea dreptului persoanelor la viață privată și a se evita denaturarea concurenței între transportatorii aerieni.

****

- Acordul vizează prevenirea și combaterea terorismului, respectând în același timp drepturile fundamentale și, în special, protecția datelor cu caracter personal. Acordul între Uniunea Europeană și Australia privind prelucrarea și transferul de către transportatorii aerieni către Serviciul vamal australian a datelor din registrul de nume al pasagerilor (PNR) provenind din Uniunea Europeană vizează asigurarea respectării depline a drepturilor fundamentale consacrate la articolul 6 din Tratatul privind Uniunea Europeană și a principiilor proporționalității și necesității privind dreptul la respectarea vieții private și de familie și privind protecția datelor cu caracter personal, astfel cum se prevede la articolele 7 și 8 din Carta drepturilor fundamentale ale Uniunii Europene.

- Articolul 218 alineatul (6) litera (a) din Tratatul privind funcționarea Uniunii Europene prevede că în cazul acordurilor care se referă la domenii care fac obiectul procedurii legislative ordinare, Consiliul adoptă o decizie de încheiere a acordului după obținerea aprobării Parlamentului European.

****

- Prin urmare, Comisia recomandă Consiliului, după obținerea aprobării Parlamentului European, să adopte o decizie de încheiere a Acordului între Uniunea Europeană și Australia privind prelucrarea și transferul de către transportatorii aerieni către Serviciul vamal australian a datelor din registrul de nume al pasagerilor (PNR) provenind din Uniunea Europeană.

2009/0186 (NLE)

Propunere de

DECIZIE A CONSILIULUI

din [xx.xx.2010]

privind încheierea Acordului între Uniunea Europeană și Australia privind prelucrarea și transferul de către transportatorii aerieni către Serviciul vamal australian a datelor din registrul de nume al pasagerilor (PNR) provenind din Uniunea Europeană

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 82 alineatul (1) litera (d) și articolul 87 alineatul (2) litera (a), coroborate cu articolul 218 alineatul (6) litera (a),

având în vedere propunerea Comisiei,

având în vedere aprobarea Parlamentului European[1],

întrucât:

1. La 28 februarie 2008, Consiliul a hotărât să autorizeze Președinția, asistată de Comisie, să înceapă negocieri în vederea încheierii unui acord pe termen lung între Uniunea Europeană și Australia privind prelucrarea și transferul de către transportatorii aerieni către Serviciul vamal australian a datelor din registrul de nume al pasagerilor (PNR) provenind din Uniunea Europeană.

2. În conformitate cu Decizia 2008/651/PESC/JAI a Consiliului din 30 iunie 2008[2], Acordul între Uniunea Europeană și Australia privind prelucrarea și transferul de către transportatorii aerieni către Serviciul vamal australian a datelor din registrul de nume al pasagerilor (PNR) provenind din Uniunea Europeană a fost semnat la data de…, sub rezerva încheierii sale la o dată ulterioară.

3. În conformitate cu articolul 15 alineatul (2) al acordului, dispozițiile acestuia se aplică în mod provizoriu de la data semnării sale.

4. Până în prezent, acordul nu a fost încheiat. Odată cu intrarea în vigoare a Tratatului de la Lisabona, la 1 decembrie 2009, procedurile de urmat în acest sens de către Uniunea Europeană sunt reglementate de articolul 218 al Tratatului privind funcționarea Uniunii Europene.

5. Acordul ar trebui încheiat.

6. [În conformitate cu articolul 3 din Protocolul privind poziția Regatului Unit și Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, Regatul Unit și Irlanda participă la adoptarea prezentei decizii.]

7. În conformitate cu articolele 1 și 2 din Protocolul privind poziția Danemarcei anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acordului și nu face obiectul aplicării acestuia,

ADOPTĂ PREZENTA DECIZIE:

Articolul 1

Se încheie Acordul între Uniunea Europeană și Australia privind prelucrarea și transferul de către transportatorii aerieni către Serviciul vamal australian a datelor din registrul de nume al pasagerilor (PNR) provenind din Uniunea Europeană [3].

Textul acordului încheiat se atașează la prezenta decizie.

Articolul 2

Președintele Consiliului desemnează persoana împuternicită să efectueze, în numele Uniunii Europene, schimbul de instrumente de aprobare prevăzute la articolul 15 din acord, pentru a exprima consimțământul Uniunii Europene de a-și asuma obligații în temeiul acordului.

Articolul 3

Prezenta decizie intră în vigoare la data adoptării sale. Aceasta se publică în Jurnalul Oficial al Uniunii Europene .

Data intrării în vigoare a acordului se publică în Jurnalul Oficial al Uniunii Europene .

Adoptată la Bruxelles, […]

Pentru Consiliu

Președintele […]

ANEXĂ

.

[1] JO C […], […], p. […].

[2] JO L 213, 8.8.2008, p. 47.

[3] JO L 213, 8.8.2008, p. 49.